Špičiak (vrch v Spišskej Magure)

Špičiak () je vrch v pohorí Spišská Magura. Leží nad obcou Toporec, približne  západne od Starej Ľubovne. 

 Poloha 
Nachádza sa v strednej časti pohoria, v geomorfologickom podcelku Veterný vrch. Leží v Prešovskom kraji, v okrese Kežmarok a na katastrálnom území obce Toporec. Najbližšími sídlami sú severozápadne situovaná Veľká Lesná a južne situovaný Toporec a Podolínec, východne sa nachádzajú Vyšné Ružbachy.

 Opis 
Špičiak leží v rázsoche, ktorá vybieha južným smerom z Riňavy () v hlavnom hrebeni medzi Toporeckým sedlom a Veterným vrchom (). Západne sa nachádza Hulok (), Kameniarka () a Spádik (), južne Vojnianska hora (), Homôľka () a Skalka (), východne Čuba (), Veľká Kýčera (), Zbojnícky stôl () a Veterný vrch a severne Plontana (), Riňava (), Kobylia hlava () a Rígeľ ().Spišská Magura – Pieniny. Turistická mapa. 1 : 50 000. Harmanec: VKÚ, a. s., 2000. Masív leží v povodí rieky Poprad, kde vodu z východných a južných svahov odvádza Krížny potok a zo západných Toporský potok. Na vrchol nevedie značený turistický chodník. Geologicky ho budujú horniny zubereckého súvrstvia centrálnokarpatského paleogénu.

 Výhľady 
Vrchol pokrýva nesúvislý riedky lesný porast, ktorý umožňuje obmedzený rozhľad. Z vhodných lokalít je tak možno pozorovať okolité vrcholy Spišskej Magury, no tiež Vysoké, Belianske a východnú časť Nízkych Tatier, Volovské a Levočské vrchy, Čergov, časť Oravských Beskýd a mnohé prihraničné vrchy južného Poľska.

 Prístup 
Na vrchol nevedie značená turistická trasa, no severne vedúcim hrebeňom prechádza  modrá značka z Toporeckého sedla cez rázc. Pod Zbojníckym stolom do Vyšných Ružbách.

 Referencie 

 Pozri aj 
 Spišská Magura
 Veterný vrch (geomorfologický podcelok)
 Zoznam vrcholov v Spišskej Magure

 Externé odkazy 
 Poloha na turistickej mape

Kategória:Vrchy v Spišskej Magure
Kategória:Tisícovky na Slovensku
Kategória:Vrchy v okrese Kežmarok
Kategória:Toporec